b'\n_START_ARTICLE_\nHist\xc3\xb2ria dels Estats Units (1991-present)\n_START_SECTION_\nGlobalitzaci\xc3\xb3 i nova economia\n_START_PARAGRAPH_\nEl mandat de Clinton ser\xc3\xa0 recordat per l\'enfocament intern de la naci\xc3\xb3 durant aquest per\xc3\xadode. Mentre a principis dels anys 90 l\'economia dels Estats Units es trobava en recessi\xc3\xb3, la recuperaci\xc3\xb3 es va iniciar a partir de 1994 i va comen\xc3\xa7ar a accelerar-se gr\xc3\xa0cies a un boom creat per la tecnologia. Les tecnologies d\'Internet i afins van fer les seves primeres i \xc3\xa0mplies incursions en l\'economia, el que va provocar una bombolla a Wall Street impulsada per la tecnologia, un fet que el president del Sistema de la Reserva Federal Alan Greenspan descrigu\xc3\xa9 el 1996 com a \xc2\xabexuber\xc3\xa0ncia irracional\xc2\xbb. Pels volts de 1998, l\'economia estava en auge i la desocupaci\xc3\xb3 estava per sota del 5%._NEWLINE_Despr\xc3\xa9s de la dissoluci\xc3\xb3 de la Uni\xc3\xb3 Sovi\xc3\xa8tica el 1991, els Estats Units eren la pot\xc3\xa8ncia militar dominant al m\xc3\xb3n. Diversos conflictes localitzats, com ara les d\'Haiti i els Balcans impulsaren el President Bill Clinton a enviar tropes estatunidenques com a Cascos Blaus de les Nacions Unides, la qual cosa va reactivar la controv\xc3\xa8rsia de l\'\xc3\xa8poca de la Guerra Freda sobre si fer de policia de la resta del m\xc3\xb3n era pr\xc3\xb2piament un paer dels Estats Units. Els radicals isl\xc3\xa0mics a l\'estranger amena\xc3\xa7aren fortament amb atacs contra els EUA per la seva pres\xc3\xa8ncia militar a l\'Orient Mitj\xc3\xa0, i fins orquestraren un primer atac contra el World Trade Center, un cami\xc3\xb3 bomba contra les torres bessones de Nova York, el 1993, aix\xc3\xad com un cert nombre d\'atacs mortals contra interessos dels Estats Units a l\'estranger._NEWLINE_La immigraci\xc3\xb3, la major part d\'Am\xc3\xa8rica Llatina i \xc3\x80sia, va cr\xc3\xa9ixer durant la d\xc3\xa8cada de 1990, i va establir les bases per als grans canvis en la composici\xc3\xb3 demogr\xc3\xa0fica de la poblaci\xc3\xb3 dels EUA en les pr\xc3\xb2ximes d\xc3\xa8cades, com ara els hispans que reemplacen els afroamericans com a minoria m\xc3\xa9s important.  Tot i m\xc3\xa9s dif\xc3\xadcils controls fronterers despr\xc3\xa9s dels atemptats de l\'11 de setembre de 2001, prop de 8 milions d\'immigrants vingueren als Estats Units des de 2000 al 2005\xe2\x80\x94 m\xc3\xa9s que en qualsevol altre per\xc3\xadode de cinc anys en tota la hist\xc3\xb2ria de la naci\xc3\xb3 per. Gaireb\xc3\xa9 la meitat entraren de manera il\xc2\xb7legal.\n_START_SECTION_\nConflictes a Som\xc3\xa0lia, B\xc3\xb2snia, Kosovo, i l\'Orient Mitj\xc3\xa0\n_START_PARAGRAPH_\nAl desembre de 1992, el president Bush va enviar tropes per unir-se a l\'Operaci\xc3\xb3 Restaurar l\'Esperan\xc3\xa7a de l\'ONU, un esfor\xc3\xa7 multinacional per restaurar l\'ordre i proporcionar ajuda humanit\xc3\xa0ria a Som\xc3\xa0lia, que estava sent destrossada per la guerra civil, la fam i els senyors de la guerra. En l\'estiu de 1993, la situaci\xc3\xb3 s\'havia deteriorat. Despr\xc3\xa9s de 24 soldats pakistanesos morissin al juny de 1993, l\'ONU va aprovar una resoluci\xc3\xb3 que demanava la detenci\xc3\xb3 i l\'enjudiciament dels responsables de l\'atac. Sota el lideratge del president electe Bill Clinton, les forces nord-americanes van llan\xc3\xa7ar un atac concentrat sobre la fortalesa d\'Aidid a Mogadiscio en l\'anomenada Operaci\xc3\xb3 Serp G\xc3\xb2tica. A l\'octubre de 1993, 18 soldats van morir i 84 van resultar ferits en la Batalla de Mogadiscio. Despr\xc3\xa9s de l\'atac, Clinton va ordenar a les forces nord-americanes que es retiressin de la regi\xc3\xb3; l\'\xc3\xbaltim soldat estatunidenc abandonava la regi\xc3\xb3 el 1995, i Clinton va cessar el seu secretari de Defensa, Les Aspin, que no havia enviat forces suficients._NEWLINE_A mitjans de la d\xc3\xa8cada de 1990, Estats Units van estar involucrats en la Guerra de B\xc3\xb2snia a trav\xc3\xa9s de l\'Organitzaci\xc3\xb3 del Tractat de l\'Atl\xc3\xa0ntic Nord (OTAN), m\xc3\xa9s en particular, en la campanya de bombardejos de 1995, que va donar lloc finalment als Acords de Dayton que van acabar amb la guerra el 1995. A principis de 1998, la regi\xc3\xb3 va esdevenir un cop m\xc3\xa9s vol\xc3\xa0til que va esclatar la guerra entre l\'ex\xc3\xa8rcit entre la Rep\xc3\xbablica Federal de Iugosl\xc3\xa0via i l\'Ex\xc3\xa8rcit d\'Alliberament de Kosovo, un grup guerriller. Una campanya de bombardejos de l\'OTAN de 1999 va colpejar Iugosl\xc3\xa0via, el que result\xc3\xa0 en la mort de centenars de soldats iugoslaus i civils. Com a resultat d\'aix\xc3\xb2, Iugosl\xc3\xa0via es va retirar de Kosovo i Kosovo es va convertir en un estat independent._NEWLINE_El president Clinton tamb\xc3\xa9 va ordenar els atacs de m\xc3\xadssils de creuer sobre l\'Iraq de 1996 i els bombardejos sobre l\'Iraq de 1998, que es van posar en marxa en resposta a la violaci\xc3\xb3 de diverses resolucions de l\'ONU per part de Saddam Hussein, incloent la repressi\xc3\xb3 de les minories \xc3\xa8tniques (kurds i l\'expulsi\xc3\xb3 dels inspectors d\'armes de l\'ONU. La campanya de 1998, en particular, estava destinat a desestabilitzar el govern iraqui\xc3\xa0 i degradar el poder de Hussein. Clinton tamb\xc3\xa9 va signar l\'Iraq Liberation Act per consignar fons per als grups d\'oposici\xc3\xb3 iraquians amb l\'esperan\xc3\xa7a d\'enderrocar al r\xc3\xa8gim de Hussein i establir la democr\xc3\xa0cia._NEWLINE_Al llarg de la d\xc3\xa8cada de 1990, els Estats Units tamb\xc3\xa9 va tenir un paper actiu en els esfor\xc3\xa7os de pau en el conflicte palest\xc3\xad-israeli\xc3\xa0. El president Clinton, el primer ministre israeli\xc3\xa0 Yitshaq Rabb\xc3\xadn,i el primer ministre palest\xc3\xad I\xc3\xa0ssir Arafat es reuniren i signaren els Acords d\'Oslo el 1993, que advocaven per la cessi\xc3\xb3 gradual del control de les zones palestines als palestins a canvi de la pau (principi "pau per territoris"). No obstant aix\xc3\xb2, Rabin va ser assassinat el 1995 i el 2000, la Cimera de Camp David fracass\xc3\xa0 a l\'hora de produir un nou acord.\n_START_SECTION_\nPrimers atacs d\'al-Qaeda\n_START_PARAGRAPH_\nEl 1993 va comen\xc3\xa7ar una s\xc3\xa8rie d\'atacs cada vegada m\xc3\xa9s alt perfil relacionats amb al-Qaeda, una organitzaci\xc3\xb3 militant musulm\xc3\xa0 radical liderada per Osama bin Laden. El 26 febrer de 1993, un cami\xc3\xb3 bomba fou detonat al World Trade Center en la ciutat de Nova York, va posar fi a la vida de sis persones i en va fer m\xc3\xa9s de 1000. L\'atac estava destinat a destruir els fonaments de la torre nord, colpejant la torre a la torre sud, que destruiria els dos edificis i mataria milers de persones. Si b\xc3\xa9 aix\xc3\xb2 no va succeir, la bomba va causar danys considerables en els nivells m\xc3\xa9s baixos de la Torre Nord. El 1994, quatre homes van ser condemnats per dur a terme l\'atemptat i, en 1997, dos homes van ser condemnats per la seva participaci\xc3\xb3, incloent el conductor del cami\xc3\xb3 i el cervell, Ramzi Yousef._NEWLINE_El 25 de juny de 1996 els terroristes d\'al-Qaeda atemptaren contra les Torres Khobar, un complex a l\'Ar\xc3\xa0bia Saudita, on estaven allotjats militars dels EUA, mataren 19 soldats nord-americans i feriren a m\xc3\xa9s de 300._NEWLINE_Al-Qaeda atempt\xc3\xa0 contra l\'ambaixada dels Estats Units a Kenya el 7 d\'agost de 1998, mat\xc3\xa0 224 persones, inclosos 12 estatunidencs. Els EUA van llan\xc3\xa7ar atacs amb m\xc3\xadssils de creuer en un camp d\'entrenament terrorista a l\'Afganistan. Amb tot i aix\xc3\xb2 no va poder destruir la vasta xarxa d\'al-Qaida. IL\'octubre del 2000, militants d\'al-Qaeda atemptaren contra l\'USS Cole davant les costes del Iemen, mataren 17 soldats i danyaren greument la nau.\n_START_SECTION_\nTerrorisme dom\xc3\xa8stic\n_START_PARAGRAPH_\nLes d\xc3\xa8cades del 1990 i del 2000 van esdevenir conegudes per diversos incidents de terrorisme dom\xc3\xa8stic, usualment perpetrats per persones insatisfetes amb accions del govern federal, grans empreses, o altres aspectes de la societat nord-americana._NEWLINE_Al llarg dels anys 1970 i 1980, un misteri\xc3\xb3s home, conegut als mitjans de comunicaci\xc3\xb3 com a "Unabomber" va enviar cartes bomba a figures del m\xc3\xb3n acad\xc3\xa8mic i d\'aerol\xc3\xadnies per diverses raons. Despr\xc3\xa9s d\'una pausa, va comen\xc3\xa7ar de deb\xc3\xb2 una altra campanya de cartes bomba, a partir de 1993. Dues persones van morir en la d\xc3\xa8cada de 1990 i despr\xc3\xa9s d\'una costosa i exhaustiva investigaci\xc3\xb3 per part de l\'FBI juntament amb intens inter\xc3\xa8s dels mitjans nacionals en la hist\xc3\xb2ria va donar com a resultat la identificaci\xc3\xb3 i detenci\xc3\xb3 de l\'autor, Theodore Kaczynski, que va ser condemnat a cadena perp\xc3\xa8tua._NEWLINE_El 19 d\'abril del 1995, va esclatar un cami\xc3\xb3 bomba a l\'exterior de l\'Edifici Federal Alfred P. Murrah a Oklahoma City, Oklahoma, amb el resultat de 168 persones mortes i m\xc3\xa9s de 600 ferides. L\'atemptat es va convertir en l\'acte m\xc3\xa9s mortal de terrorisme dom\xc3\xa8stic als Estats Units i va conduir a reformes radicals en la seguretat dels edificis federals als Estats Units. L\'autor de l\'atemptat, Timothy McVeigh, era un extremista anti-governamental que va utilitzar els incidents del setge de Waco i Ruby Ridge com a justificaci\xc3\xb3 de la seva venjan\xc3\xa7a contra el govern federal. Per b\xc3\xa9 que McVeigh volia atemptar espec\xc3\xadficament contra les ag\xc3\xa8ncies federals involucrades en el setge de Waco, com ara l\'ATF i la DEA, la bomba va posar fi a la vida de molts civils innocents, inclosos 19 nens. McVeigh va ser executat en 2001 i el seu c\xc3\xb2mplice Terry Nichols va ser condemnat a cadena perp\xc3\xa8tua._NEWLINE_Al juliol de 1996, enmig dels Jocs Ol\xc3\xadmpics d\'estiu de 1996 al Centennial Olympic Park d\'Atlanta, Georgia, va detonar una bomba de fabricaci\xc3\xb3 casolana, fet que provoc\xc3\xa0 la mort de 2 persones i ferides a m\xc3\xa9s de 100. Aix\xc3\xb2 va ser seguit per atacs similars en dues cl\xc3\xadniques d\'avortament i una discoteca d\'ambient l\xc3\xa8sbic. El 2003, el sospit\xc3\xb3s Eric Robert Rudolph fou arrestat i el 2005 was arrested and sentenced in 2005 to five life sentences for these attacks._NEWLINE_El 2001, nom\xc3\xa9s uns dies despr\xc3\xa9s dels Atemptats de l\'11 de setembre de 2001, foren enviades a diverses persones cartes impregnades amb \xc3\xa0ntrax, entre les quals hi havia prominents personalitats de la comunicaci\xc3\xb3 i funcionaris del govern. Les cartes mataren cinc persones i n\'infectaren disset m\xc3\xa9s. D\'aquest incident de bioterrorisme inicialment se\'n f\xc3\xa9u responsable a l\'organitzaci\xc3\xb3 terrorista internacional d\'al-Qaeda, per\xc3\xb2 el 2008, es va determinar que procedien d\'un cient\xc3\xadfic de Maryland amb el nom de Bruce Edward Ivins, que es va su\xc3\xafcidar abans de poder ser processat._NEWLINE_El 15 d\'abril del 2013, van esclatar dues bombes prop de la l\xc3\xadnia d\'arribada de la  Marat\xc3\xb3 de Boston a Boston, Massachusetts, amb el resultat de tres persones mortes i m\xc3\xa9s de 280 ferides. Tres dies m\xc3\xa9s tard, els sospitosos Tamerlan i Dzhokhar Tsarnaev  van ser capturats per la policia de Boston en una fulgurant persecuci\xc3\xb3, despr\xc3\xa9s de matar un oficial al Massachusetts Institute of Technology. Tamerlan va ser abatut en un tiroteig amb la policia i Dzhokhar greument ferit va ser detingut als voltants de Watertown l\'endem\xc3\xa0.'